เทศบัญญัติเทศบาลตำบลไชยปราการเทศบัญญัติเทศบาลตำบลไชยปราการเรื่องตลาดพ.ศ.๒๕๔๓[๑] ตามที่พระราชบัญญัติเปลี่ยนแปลงฐานะของสุขาภิบาลเป็นเทศบาลพ.ศ. ๒๕๔๒ ได้ประกาศในราชกิจจานุเบกษา อาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดยพระราชบัญญัติเทศบาล (ฉบับที่๕) พ.ศ. ๒๕๑๐ และมาตรา ๗ มาตรา ๓๔ มาตรา ๓๕ มาตรา ๓๗ มาตรา ๕๔ มาตรา ๖๓แห่งพระราชบัญญัติการสาธารณสุข พ.ศ. ๒๕๓๕ ประกอบกับกฎกระทรวง ฉบับที่ ๒ (พ.ศ.๒๕๓๖) และฉบับที่ ๔ (พ.ศ. ๒๕๔๒) ซึ่งออกตามความในพระราชบัญญัติการสาธารณสุข พ.ศ.๒๕๓๕ เทศบาลตำบลไชยปราการ โดยได้รับความเห็นชอบจากสภาเทศบาลตำบลไชยปราการและได้รับอนุมัติจากผู้ว่าราชการจังหวัดเชียงใหม่ จึงออกเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลไชยปราการเรื่อง ตลาด พ.ศ. ๒๕๔๓ข้อ ๒เทศบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผยที่สำนักงานเทศบาลตำบลไชยปราการแล้วเจ็ดวันข้อ ๓ให้ยกเลิกข้อบังคับสุขาภิบาลไชยปราการเรื่อง ตลาด สถานที่จำหน่ายอาหาร และสถานที่สะสมอาหาร พ.ศ. ๒๕๔๐บรรดาข้อบัญญัติ กฎ ข้อบังคับ ระเบียบคำสั่งอื่นๆ ในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลไชยปราการเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ผู้ซึ่งได้รับการแต่งตั้งจากเจ้าพนักงานท้องถิ่นหมายความว่า ข้าราชการหรือพนักงานท้องถิ่น ซึ่งได้รับการแต่งตั้งจากเจ้าพนักงานท้องถิ่นเพื่อให้ปฏิบัติการตามมาตรา ๔๔ แห่งพระราชบัญญัติการสาธารณสุข พ.ศ. ๒๕๓๕ตลาด หมายความว่าสถานที่ซึ่งปกติจัดไว้ให้ผู้ค้าใช้เป็นที่ชุมนุมเพื่อจำหน่ายสินค้าประเภทสัตว์เนื้อสัตว์ ผัก ผลไม้ หรืออาหารอันมีสภาพเป็นของสด ประกอบหรือปรุงแล้วหรือของเสียง่าย ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตามและหมายความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวเป็นประจำหรือเป็นครั้งคราวหรือตามวันที่กำหนดโดยแบ่งตลาดออกเป็น ๓ ประเภท ดังนี้ตลาดประเภทที่ ๑ ได้แก่ตลาดที่มีโครงสร้างอาคารและดำเนินการเป็นกิจการประจำตลาดประเภทที่ ๒ ได้แก่ตลาดที่ไม่มีโครงสร้างอาคารและดำเนินกิจการเป็นการประจำหรืออย่างน้อยสัปดาห์ละ ๑ครั้งตลาดประเภทที่ ๓ ได้แก่ตลาดที่ไม่มีโครงสร้างอาคารและดำเนินกิจการเป็นการประจำหรือเป็นครั้งคราวข้อ ๕ห้ามมิให้ผู้ใดจัดตั้งตลาดเว้นแต่จะได้รับใบอนุญาตจากเจ้าพนักงานท้องถิ่นโดยต้องยื่นคำร้องขอรับใบอนุญาตพร้อมด้วยแผนผังแบบก่อสร้างและรายการปลูกสร้างในสถานที่ที่จะจัดตั้งตลาดต่อเจ้าพนักงานท้องถิ่นตลอดจนต้องปฏิบัติให้เป็นไปตามหลักเกณฑ์ วิธีการ และเงื่อนไขตามเทศบัญญัตินี้การเปลี่ยนแปลง ขยายหรือลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาดตามวรรคหนึ่งแล้วจะกระทำได้ต่อเมื่อยื่นคำร้องและได้รับอนุญาตจากเจ้าพนักงานท้องถิ่นการจัดตั้งตลาดที่ได้จัดตั้งขึ้นตามอำนาจหน้าที่ของกระทรวงทบวง กรม ราชการส่วนท้องถิ่นหรือองค์การของรัฐไม่จำต้องได้รับอนุญาตจากเจ้าพนักงานท้องถิ่น แต่ในการดำเนินกิจการตลาดจะต้องปฏิบัติเช่นเดียวกับผู้รับใบอนุญาตตามบทบัญญัติแห่งเทศบัญญัตินี้และให้เจ้าพนักงานท้องถิ่นมีอำนาจกำหนดเงื่อนไขเป็นหนังสือให้ผู้จัดตั้งตลาดตามวรรคนี้ปฏิบัติเป็นการเฉพาะรายก็ได้ข้อ ๖ให้เรียกเก็บค่าธรรมเนียมใบอนุญาตจัดตั้งตลาดตามอัตราท้ายเทศบัญญัตินี้ข้อ ๗ผู้ได้รับใบอนุญาตให้จัดตั้งตลาดจะขอเปลี่ยนตัวผู้รับใบอนุญาต สามารถกระทำได้โดยยื่นคำร้องต่อเจ้าพนักงานท้องถิ่นและไม่ต้องเสียค่าธรรมเนียมสำหรับการนี้ข้อ ๘สถานที่จัดตลาด ต้องมีที่ตั้งเนื้อที่ แผนผัง ตลอดจนต้องปฏิบัติตามหลักเกณฑ์เกี่ยวกับสิ่งปลูกสร้างและถูกสุขลักษณะแยกตามประเภทของตลาด ดังต่อไปนี้๘.๑ ตลาดประเภทที่ ๑๘.๑.๑ ที่ตั้งของตลาดต้องตั้งอยู่ห่างไม่น้อยกว่า ๑๐๐ เมตรจากแหล่งที่น่ารังเกียจและหรือแหล่งที่ก่อให้เกิดมลพิษ ของเสีย โรงเลี้ยงสัตว์แหล่งโสโครก ที่กำจัดมูลฝอย อันอาจเป็นอันตรายต่อสุขภาพเว้นแต่จะมีวิธีการป้องกันซึ่งเจ้าพนักงานสาธารณสุขได้ให้ความเห็นชอบแล้ว๘.๑.๒ ตัวอาคาร ต้องทำด้วยวัสดุถาวร มั่นคงแข็งแรงและต้องปฏิบัติตามพระราชบัญญัติอาคาร พ.ศ. ๒๕๒๒ (รวมแก้ไขเพิ่มเติม)ตลอดจนกฎหมายที่เกี่ยวข้องกับการก่อสร้างอาคารโดยเคร่งครัด๘.๑.๓ มีถนนรอบอาคารตลาด กว้างไม่น้อยกว่า ๔ เมตรและมีทางเข้าออกบริเวณตลาดอย่างน้อยหนึ่งทาง ที่กว้างไม่น้อยกว่า ๔ เมตร๘.๑.๔ หลังคา ต้องสร้างด้วยวัสดุทนไฟและแข็งแรงทนทาน ความสูงของหลังคาต้องมีความเหมาะสมกับการระบายอากาศของตลาดนั้น ๆ๘.๑.๕ พื้น ต้องทำด้วยวัตถุถาวร แข็งแรง เรียบทำความสะอาดง่าย และต้องไม่มีนํ้าขังอยู่ได้๘.๑.๖ ฝาผนัง ต้องทำด้วยวัสดุถาวร แข็งแรง เรียบทำความสะอาดง่าย๘.๑.๗ ประตู ต้องมีความกว้างไม่น้อยกว่า ๒ เมตรและสามารถป้องกันสัตว์ต่าง ๆ เข้าไปพลุกพล่านในตลาด๘.๑.๘ ทางเดินภายในอาคารสำหรับผู้ซื้อต้องกว้างไม่น้อยกว่า ๒ เมตร๘.๑.๙ ต้องมีการระบายอากาศภายในตลาดเพียงพอไม่ให้เกิดกลิ่นเหม็นอับ๘.๑.๑๐ ในอาคารตลาดโดยทั่วไปต้องมีความเข้มของแสงสว่างไม่น้อยกว่า ๑๐๐ ลักซ์และที่แผงขายสินค้าหรือเขียงจำหน่ายเนื้อสัตว์ ต้องมีความเข้มของแสงสว่างไม่น้อยกว่า๒๐๐ ลักซ์ ทั้งนี้ ต้องไม่ใช้แสงหรือวัสดุอื่นที่ทำให้สีของสินค้าเปลี่ยนแปลงไปจากธรรมชาติ๘.๑.๑๑ แผงขายสินค้า ต้องเป็นแบบปิดทึบ ทำด้วยวัสดุถาวร เรียบทำความสะอาดง่าย มีความลาดเอียง มีพื้นที่แผงไม่น้อยกว่า ๒ตารางเมตร สูงจากพื้นไม่น้อยกว่า ๖๐ เซนติเมตร และต้องมีทางเข้าแผงของผู้ขายของกว้างไม่น้อยกว่า๗๐ เซนติเมตร มีที่นั่งสำหรับผู้ขายของไว้โดยเฉพาะอย่างเหมาะสม แยกต่างหากจากแผงและสะดวกต่อการเข้าออก๘.๑.๑๒ ที่ขนถ่ายสินค้าต้องจัดให้มีบริเวณหนึ่งบริเวณใดโดยเฉพาะและมีพื้นที่เพียงพอสำหรับการขนถ่ายสินค้าในแต่ละวันและสะดวกต่อการขนถ่ายสินค้า และการรักษาความสะอาด๘.๑.๑๓ น้ำใช้ในตลาด ต้องเป็นน้ำประปาและจัดให้มีอย่างเพียงพอสำหรับล้างสินค้า หรือล้างมือโดยระบบท่อสำหรับแผงขายอาหารสด ต้องมีก๊อกน้ำไม่น้อยกว่า ๑ ก๊อก ต่อ ๒ แผงและการวางท่อในลักษณะที่ปลอดภัย ไม่ติดกับท่อส้วมไม่เกิดการปนเปื้อนจากน้ำโสโครกและต้องจัดให้มีที่เก็บสำรองน้ำให้มีปริมาณเพียงพอและสะดวกต่อการใช้๘.๑.๑๔ ทางระบายน้ำ ต้องทำด้วยวัสดุถาวร เรียบทางระบายน้ำภายในตลาดต้องเป็นแบบเปิด ส่วนทางระบายน้ำรอบตลาดต้องเป็นแบบรูปตัวยูมีตะแกรงปิด เปิดทำความสะอาดง่ายและมีความลาดเอียง ระบายน้ำได้สะดวกมีบ่อดักมูลฝอย บ่อดักไขมันและระบบบำบัดน้ำเสีย๘.๑.๑๕ มีระบบบำบัดน้ำเสียที่ใช้การได้ดีโดยน้ำเสียจากตลาดที่ผ่านการบำบัดแล้วต้องได้ตามมาตรฐานน้ำทิ้งเว้นแต่จะได้จัดส่งน้ำเสียไปบำบัดในระบบน้ำเสียรวมของราชการส่วนท้องถิ่น๘.๑.๑๖ ส้วมและที่ถ่ายปัสสาวะต้องมีและเป็นไปตามหลักเกณฑ์ด้านสุขาภิบาลและต้องจัดให้มีอย่างเพียงพอตามรายละเอียดที่กำหนดในกฎกระทรวง รวมทั้งต้องมีอ่างล้างมือไม่น้อยกว่า ๑ ที่ต่อส้วม ๒ ที่ของส้วมแต่ละเพศ๘.๑.๑๗ ต้องจัดให้มีเครื่องดับเพลิงไว้ตามกฎหมายว่าด้วยการควบคุมอาคารและต้องติดตั้งไว้ในบริเวณที่เห็นได้ง่ายและมีการตรวจสภาพเครื่องดับเพลิงทุกปี๘.๑.๑๘ ผู้ได้รับอนุญาตจัดตั้งตลาดจะต้องไม่กระทำการและดูแลมิให้ผู้ใดกระทำการอันอาจจะทำให้เกิดเหตุรำคาญหรือการระบาดของโรคติดต่อ๘.๑.๑๙ การจัดวางสินค้าในตลาด ต้องจัดวางผังการจำหน่ายสินค้าแต่ละประเภทให้เป็นหมวดหมู่ไม่ปะปนกันแยกเป็นประเภทอาหารสดชนิดต่าง ๆ อาหารแปรรูปอาหารปรุงสำเร็จและประเภทสินค้าที่ไม่ใช่อาหารแผงที่จำหน่ายอาหารสดซึ่งอาจมีน้ำหรือของเหลวไหลหยดจะต้องมีการกั้นไม่ให้น้ำหรือของเหลวนั้นไหลจากแผงลงสู่พื้นตลาด และจัดให้มีท่อหรือทางสำหรับการระบายของน้ำหรือของเหลวนั้นลงสู่ท่อระบายน้ำโดยไม่ให้เปื้อนพื้นตลาด๘.๑.๒๐ ให้มีการเปิดให้ใช้น้ำ ส้วมและสาธารณูปโภคต่าง ๆ ที่จัดไว้๘.๑.๒๑ ต้องมีการบำรุง รักษาโครงสร้างภายในตลาดและอุปกรณ์ต่าง ๆ ให้อยู่ในสภาพที่ใช้งานได้ดีตลอดเวลา๘.๑.๒๒ ต้องจัดให้มีที่รองรับมูลฝอยที่ไม่รั่วซึมและมีฝาปิดประจำทุกแผงให้มีการเก็บกวาดมูลฝอยบริเวณตลาดเป็นประจำและดูแลที่รวบรวมมูลฝอยรวมให้ถูกสุขลักษณะอยู่เสมอ๘.๑.๒๓ต้องจัดให้มีการทำความสะอาดตลาดเป็นประจำทุกวันและล้างตลาดตามหลักการสุขาภิบาลอย่างน้อยเดือนละ ๑ ครั้ง๘.๑.๒๔ ต้องจัดให้มีการดูแลความสะอาดของห้องน้ำห้องส้วมที่ถ่ายปัสสาวะอย่างเพียงพอ และดูแลบ่อดักมูลฝอย บ่อดักไขมันและระบบบำบัดน้ำเสียให้ใช้การได้ดีตลอดเวลา๘.๑.๒๕ ห้ามวางสิ่งของกีดขวางทางเดินในตลาดตามทางเข้าสู่ตลาด ทางเดินและถนนรอบตลาด๘.๑.๒๖ ผู้ขายของและผู้ช่วยขายของในตลาดต้องวางสินค้าบนแผง ห้ามวางสินค้าบนพื้นตลาด หรือวางล้ำแผงขายสินค้า หรือขอบเขตอันจะเป็นการกีดขวางทางเดินในตลาด การวางและเก็บสะสมสินค้าประเภทอาหารเครื่องใช้ที่เกี่ยวกับอาหาร ต้องวางสูงจากพื้นไม่น้อยกว่า ๖๐ เซนติเมตร ห้ามวางวัตถุอันตรายปนกับสินค้าประเภทอาหารและห้ามวางสินค้าสูงจากพื้นตลาดเกินกว่า ๑๕๐ เซนติเมตร๘.๑.๒๗ ผู้ขายของและผู้ช่วยขายของในตลาดต้องมีสุขภาพร่างกายแข็งแรง ไม่เป็นโรคติดต่อ หรือโรคที่สังคมรังเกียจหรือไม่เป็นพาหะนำโรคติดต่อ๘.๑.๒๘ ผู้ขายของและผู้ช่วยขายของในตลาดต้องแต่งกายสุภาพ เป็นระเบียบเรียบร้อยในระหว่างการขาย มีสุขวิทยาส่วนบุคคลที่ดีและต้องมีความรู้ด้านสุขาภิบาลอาหารและอื่น ๆ ตามที่เทศบาลตำบลไชยปราการกำหนด๘.๑.๒๙ ผู้ขายของและผู้ช่วยขายของในตลาดต้องปฏิบัติให้ถูกสุขลักษณะในการใช้กรรมวิธีการจำหน่าย ทำ ปรุง ประกอบ เก็บหรือสะสมอาหาร หรือสินค้าอื่น และการรักษาความสะอาดของภาชนะ น้ำใช้ และของใช้ต่างๆ๘.๒ ตลาดประเภทที่ ๒๘.๒.๑ ที่ตั้งของตลาดต้องตั้งอยู่ห่างไม่น้อยกว่า ๑๐๐ เมตร จากแหล่งที่น่ารังเกียจและหรือแหล่งที่ก่อให้เกิดมลพิษ ของเสีย โรงเลี้ยงสัตว์ แหล่งโสโครกที่กำจัดมูลฝอยอันอาจเป็นอันตรายต่อสุขภาพอนามัย เว้นแต่จะมีวิธีป้องกันซึ่งเจ้าพนักงานสาธารณสุขได้ให้ความเห็นชอบแล้ว๘.๒.๒ พื้น ต้องทำด้วยวัสดุถาวร แข็งแรง เรียบทำความสะอาดง่าย และไม่มีน้ำขังอยู่ได้๘.๒.๓ จัดให้มีรั้วที่สามารถป้องกันสัตว์ต่าง ๆเข้าไปพลุกพล่านในตลาดได้๘.๒.๔ แผงขายสินค้า ต้องทำด้วยวัสดุถาวรมีความลาดเอียงและทำความสะอาดง่าย สูงจากพื้นไม่น้อยกว่า ๖๐ เซนติเมตรด้านล่างของแผงไม่ใช้เป็นที่เก็บหรือสะสมสินค้า หรือของอื่น ๆ และต้องมีทางเข้าแผงสำหรับผู้ขายของกว้างไม่น้อยกว่า ๗๐ เซนติเมตร๘.๒.๕ การจัดแผง ต้องมีทางเดินสำหรับผู้ซื้อกว้างไม่น้อยกว่า ๒ เมตร๘.๒.๖ น้ำใช้ในตลาด ต้องเป็นน้ำประปาหรือน้ำที่สะอาดและจัดให้มีอย่างเพียงพอ๘.๒.๗ ต้องมีทางระบายน้ำรอบตลาดแบบเปิดทำด้วยวัสดุถาวร เรียบมีความลาดเอียง ระบายน้ำได้สะดวก และมีบ่อดักมูลฝอยบ่อดักไขมัน ก่อนระบายน้ำออกจากตลาด๘.๒.๘ ที่รวบรวมมูลฝอยมีลักษณะเป็นที่พักมูลฝอยที่เหมาะสมกับตลาดนั้น ๆ มีขนาดเพียงพอที่จะรองรับปริมาณมูลฝอยในแต่ละวันมีการปกปิด สามารถป้องกันสัตว์เข้าไปคุ้ยเขี่ยได้ ตั้งอยู่นอกบริเวณแผงขายสินค้าและอยู่ในพื้นที่ที่รถเข้าออกได้สะดวก๘.๒.๙ ส้วมและที่ถ่ายปัสสาวะต้องมีและเป็นไปตามหลักเกณฑ์ด้านสุขาภิบาลและต้องจัดให้มีอย่างเพียงพอตามรายละเอียดที่กำหนดในกฎกระทรวง ฉบับที่ ๔ (พ.ศ. ๒๕๔๒) ออกตามความในพระราชบัญญัติการสาธารณสุขพ.ศ. ๒๕๓๕ ข้อ ๑๔ รวมทั้งต้องมีอ่างล้างมือไม่น้อยกว่า ๑ ที่ ต่อส้วม ๒ ที่ของส้วมแต่ละเพศ และตั้งอยู่ในที่เหมาะสมนอกบริเวณแผงขายสินค้า๘.๒.๑๐ ผู้ได้รับอนุญาตจัดตั้งตลาดจะต้องไม่กระทำการและดูแลมิให้ผู้ใดกระทำการอันอาจจะทำให้เกิดเหตุรำคาญหรือการระบาดของโรคติดต่อ๘.๒.๑๑ ผู้ได้รับใบอนุญาตจัดตั้งตลาดต้องจัดให้มีการเก็บกวาดมูลฝอย ดูแลความสะอาดของห้องน้ำ ห้องส้วม ที่ถ่ายปัสสาวะบ่อดักมูลฝอย และบ่อดักไขมัน และระบบบำบัดน้ำเสียให้ใช้การได้ดีดูแลที่รวบรวมมูลฝอยให้ถูกสุขลักษณะอยู่เสมอและจัดให้มีการล้างตลาดด้วยน้ำสะอาดทุกวันที่เปิดทำการ๘.๒.๑๒ ให้มีการเปิดให้ใช้น้ำ ห้องส้วมและสาธารณูปโภคต่าง ๆ ที่จัดไว้๘.๒.๑๓ ห้ามวางสิ่งของกีดขวางทางเดินในตลาดตามทางเดินเข้าสู่ตลาด ทางเดินและถนนรอบตลาด๘.๒.๑๔ การจัดวางสินค้าในตลาดต้องจัดวางผังการจำหน่ายสินค้าแต่ละประเภทให้เป็นหมวดหมู่ไม่ปะปนกันแยกเป็นประเภทอาหารสดชนิดต่าง ๆ อาหารแปรรูป อาหารปรุงสำเร็จและประเภทสินค้าที่ไม่ใช่อาหารเพื่อสะดวกในการควบคุมดูแลความสะอาดและป้องกันการปนเปื้อนในอาหารแผงที่จำหน่ายอาหารสดซึ่งอาจมีน้ำหรือของเหลวไหลหยดจะต้องมีการกั้นไม่ให้น้ำหรือของเหลวนั้นไหลจากแผงลงสู่พื้นตลาดและจัดให้มีท่อหรือทางสำหรับระบายน้ำหรือของเหลวนั้นลงสู่ท่อระบายน้ำโดยไม่ให้เปื้อนพื้นตลาด๘.๒.๑๕ ผู้ขายของและผู้ช่วยขายของต้องวางสินค้าบนแผง ห้ามวางสินค้าบนพื้นตลาด หรือวางล้ำแผง หรือขอบเขตอันจะเป็นการกีดขวางทางเดินในตลาด การวางและเก็บสะสมสินค้าประเภทอาหาร เครื่องดื่มเครื่องใช้ที่เกี่ยวกับอาหาร ต้องวางสูงจากนั้นไม่น้อยกว่า ๖๐ เซนติเมตร และห้ามวางวัตถุอันตรายปะปนกับสินค้าประเภทอาหารและห้ามวางสินค้าสูงจากพื้นตลาดเกินกว่า ๑๕๐ เซนติเมตร๘.๒.๑๖ ผู้ขายของและผู้ช่วยขายของในตลาดต้องมีสุขภาพร่างกายแข็งแรง ไม่เป็นโรคติดต่อหรือโรคที่สังคมรังเกียจหรือไม่เป็นพาหะนำโรคติดต่อ๘.๒.๑๗ ผู้ขายของและผู้ช่วยขายของในตลาดต้องแต่งกายสุภาพ เป็นระเบียบเรียบร้อยในระหว่างการขาย มีสุขวิทยาส่วนบุคคลที่ดีและต้องมีความรู้ด้านสุขาภิบาลอาหารและอื่น ๆ ตามที่เทศบาลตำบลไชยปราการกำหนด๘.๒.๑๘ ผู้ขายของและผู้ช่วยขายของในตลาดต้องปฏิบัติให้ถูกสุขลักษณะในการใช้กรรมวิธีการจำหน่าย ทำ ปรุง ประกอบ เก็บหรือสะสมอาหารหรือสินค้าอื่น และการรักษาความสะอาดของภาชนะ น้ำใช้ และของใช้ต่าง ๆ๘.๓ ตลาดประเภทที่ ๓๘.๓.๑ ที่ตั้งของตลาดต้องตั้งอยู่ห่างไม่น้อยกว่า ๑๐๐ เมตร จากแหล่งที่น่ารังเกียจ และหรือแหล่งที่ก่อให้เกิดมลพิษของเสีย โรงเลี้ยงสัตว์ แหล่งโสโครกที่กำจัดมูลฝอยอันอาจเป็นอันตรายต่อสุขภาพอนามัยเว้นแต่จะมีวิธีการป้องกันซึ่งเจ้าพนักงานสาธารณสุขได้ให้ความเห็นชอบแล้ว๘.๓.๒ แผงขายสินค้า สูงจากพื้นไม่น้อยกว่า ๖๐เซนติเมตร๘.๓.๓ ทางเดินระหว่างแผงสำหรับผู้ซื้อต้องกว้างไม่น้อยกว่า ๒ เมตร๘.๓.๔ น้ำใช้ในตลาด ต้องเป็นน้ำประปาหรือน้ำที่สะอาดและจัดให้มีอย่างเพียงพอ๘.๓.๕ จัดให้มีตะแกรงดักมูลฝอยบริเวณท่อระบายน้ำก่อนปล่อยน้ำทิ้งลงสู่ท่อระบายน้ำสาธารณะ๘.๓.๖ ที่รวบรวมมูลฝอยมีลักษณะเป็นที่พักมูลฝอยที่เหมาะสมกับตลาดนั้น ๆ มีขนาดเพียงพอที่จะรองรับปริมาณมูลฝอยในแต่ละวันมีการปกปิดสามารถป้องกันสัตว์เข้าไปคุ้ยเขี่ยได้ตั้งอยู่นอกบริเวณแผงขายสินค้าและอยู่ในพื้นที่ที่รถเข้าออกได้สะดวก๘.๓.๗ต้องจัดให้มีส้วมและที่ปัสสาวะตามหลักเกณฑ์และรายละเอียดที่กำหนดในกฎกระทรวงฉบับที่๔ (พ.ศ. ๒๕๔๒) ออกตามความในพระราชบัญญัติการสาธารณสุข พ.ศ. ๒๕๓๕ ข้อ ๑๘ รวมทั้งต้องมีอ่างล้างมือไม่น้อยกว่า ๑ ที่ต่อส้วม ๒ ที่ ของส้วมแต่ละเพศ และตั้งอยู่ในที่เหมาะสมนอกบริเวณแผงขายสินค้าเว้นแต่จะจัดให้มีส้วมเคลื่อนที่หรือส้วมของหน่วยงานราชการที่อยู่ใกล้เคียงหรือส้วมสาธารณะที่อยู่ห่างไม่เกิน ๑๐๐ เมตร๘.๓.๘ ผู้ได้รับอนุญาตจัดตั้งตลาดจะต้องไม่กระทำการและดูแลมิให้ผู้ใดกระทำการอันอาจจะทำให้เกิดเหตุรำคาญหรือการระบาดของโรคติดต่อ๘.๓.๙ ให้มีการเปิดให้ใช้น้ำ ห้องส้วมและสาธารณูปโภคต่าง ๆ ที่จัดไว้๘.๓.๑๐ ห้ามวางสิ่งของกีดขวางทางเดินในตลาดหรือวางตามทางเดินเข้าสู่ตลาด ทางเดินและถนนรอบตลาด๘.๓.๑๑ การจัดวางสินค้าในตลาดต้องจัดวางผังการจำหน่ายสินค้าแต่ละประเภทให้เป็นหมวดหมู่ ไม่ปะปนกันแยกเป็นประเภทอาหารสดชนิดต่าง ๆ อาหารแปรรูปอาหารปรุงสำเร็จและประเภทสินค้าที่ไม่ใช่อาหารเพื่อสะดวกในการควบคุมดูแลความสะอาดและป้องกันการปนเปื้อนในอาหารแผงที่จำหน่ายอาหารสดซึ่งอาจมีน้ำหรือของเหลวไหลหยดจะต้องมีการกั้นไม่ให้ไหลจากแผงลงสู่พื้นตลาดและจัดให้มีท่อหรือทางสำหรับระบายน้ำหรือของเหลวนั้นลงสู่ท่อระบายน้ำโดยไม่ให้เปื้อนพื้นตลาด๘.๓.๑๒ ผู้ขายของและผู้ช่วยขายของต้องวางสินค้าบนแผง ห้ามวางสินค้าบนพื้นตลาด หรือวางล้ำแผง หรือขอบเขตอันจะเป็นการกีดขวางทางเดินในตลาด การวางและเก็บสะสมสินค้าประเภทอาหาร เครื่องใช้ที่เกี่ยวกับอาหารต้องวางสูงจากพื้นไม่น้อยกว่า ๖๐ เซนติเมตร ห้ามวางวัตถุอันตรายปะปนกับสินค้าประเภทอาหารและห้ามวางสินค้าสูงจากพื้นตลาดเกินกว่า ๑๕๐ เซนติเมตร๘.๓.๑๓ ผู้ขายของและผู้ช่วยขายของในตลาดต้องมีสุขภาพร่างกายแข็งแรง ไม่เป็นโรคติดต่อหรือโรคที่สังคมรังเกียจหรือไม่เป็นพาหะนำโรคติดต่อ๘.๓.๑๔ ผู้ขายของและผู้ช่วยขายของในตลาดต้องแต่งกายสุภาพ เป็นระเบียบเรียบร้อยในระหว่างการขาย มีสุขวิทยาส่วนบุคคลที่ดีและต้องมีความรู้ด้านสุขาภิบาลอาหารและอื่น ๆ ตามที่เทศบาลตำบลไชยปราการกำหนด๘.๓.๑๕ ผู้ขายของและผู้ช่วยขายของในตลาดต้องปฏิบัติให้ถูกสุขลักษณะในการใช้กรรมวิธีการจำหน่าย ทำ ปรุง ประกอบ เก็บหรือสะสมอาหารหรือสินค้าอื่น และการรักษาความสะอาดของภาชนะน้ำใช้ และของใช้ต่าง ๆในกรณีตลาดที่ได้จัดตั้งอยู่ก่อนที่เทศบัญญัตินี้ใช้บังคับให้ปฏิบัติตามที่เจ้าพนักงานสาธารณสุขเห็นชอบหรือตามคำสั่งของเจ้าพนักงานท้องถิ่นข้อ ๙กรณีสถานที่ที่จัดตั้งเป็นตลาดและการปลูกสร้างในสถานที่นั้นมีลักษณะพิเศษได้สุขลักษณะและมีการระบายอากาศโดยใช้เครื่องปรับอากาศและได้รับความเห็นชอบจากเจ้าพนักงานสาธารณสุขแล้วสถานที่ที่ตั้งและการปลูกสร้างในสถานที่นั้นอาจได้รับการยกเว้นไม่ต้องปฏิบัติตามข้อ๘ ก็ได้ข้อ ๑๐ห้ามมิให้ผู้ใดกระทำการอันอาจทำให้เกิดเหตุรำคาญหรือการระบาดของโรคติดต่อในบริเวณตลาดดังต่อไปนี้๑๐.๑ นำสัตว์ทุกชนิดเข้าไปในตลาดเว้นแต่สัตว์ที่นำไปขังไว้ในที่ขังสัตว์เพื่อจำหน่ายเป็นอาหาร๑๐.๒ ทำการสะสม หมักหมม หรือเททิ้งสิ่งใดในตลาดทำให้สถานที่สกปรก รุงรังหรือเป็นหรือน่าจะเป็นที่เพาะพันธุ์สัตว์นำโรคหรือเป็นเหตุให้มีกลิ่นเหม็น ละอองเป็นพิษหรือก่อให้เกิดความเสื่อมหรืออาจเป็นอันตรายต่อสุขภาพ๑๐.๓ก่อหรือจุดไฟไว้ในลักษณะซึ่งน่าเป็นที่เดือดร้อนหรือเกิดอันตรายแก่ผู้อื่นจนเป็นเหตุทำให้เสื่อมหรืออาจเป็นอันตรายต่อสุขภาพ๑๐.๔ ถ่าย เท ทิ้ง มูลฝอยหรือสิ่งปฏิกูลในที่อื่นใด นอกจากที่ซึ่งจัดไว้สำหรับรองรับมูลฝอย หรือสิ่งปฏิกูล๑๐.๕มิให้ผู้ใดเข้าไปขอทานในตลาดหรือใช้ตลาดเป็นที่พักอาศัย หลับนอน๑๐.๖ ห้ามนำยานพาหนะผ่านเข้าไปในตลาดเว้นแต่จะได้รับอนุญาตจากเจ้าพนักงานสาธารณสุข๑๐.๗กระทำการอื่นใดที่จะก่อให้เกิดเหตุรำคาญแก่ผู้อื่นตามความเห็นของเจ้าพนักงานสาธารณสุขหรือตามคำสั่งของเจ้าพนักงานท้องถิ่นข้อ ๑๑ให้เปิดตลาดตั้งแต่เวลา ๐๔.๐๐ น.และปิดตลาดเมื่อถึงเวลา ๑๙.๐๐ น.เว้นแต่จะให้กำหนดไว้เป็นอย่างอื่นในใบอนุญาตจากเจ้าพนักงานท้องถิ่นเป็นพิเศษข้อ ๑๒ใบอนุญาตจัดตั้งตลาดให้มีอายุหนึ่งปี นับแต่วันที่ออกใบอนุญาตและให้ใช้ได้เพียงในเขตเทศบาลตำบลไชยปราการการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุ เมื่อใดยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๑๓การขออนุญาตจัดตั้งตลาดต้องจัดสถานที่และปฏิบัติให้เป็นไปตามหลักเกณฑ์ตามข้อ ๘ และให้ยื่นคำร้องต่อเจ้าพนักงานท้องถิ่นพร้อมหลักฐานต่อไปนี้๑๓.๑ บัตรประจำตัว พร้อมสำเนาที่รับรองถูกต้องจำนวน ๒ ชุด๑๓.๒ ทะเบียนบ้าน พร้อมสำเนาที่รับรองถูกต้องจำนวน ๒ ชุด๑๓.๓สำเนาใบอนุญาตก่อสร้างอาคารของสถานที่ขออนุญาตจัดตั้งตลาด(กรณีที่ก่อสร้างหลังพระราชบัญญัติควบคุมอาคาร พ.ศ. ๒๕๒๒ ใช้บังคับ)๑๓.๔ สำเนาหนังสือรับรองการจดทะเบียนนิติบุคคลพร้อมสำเนาบัตรประจำตัวประชาชนของผู้แทนนิติบุคคล(ในกรณีที่ผู้ขออนุญาตเป็นนิติบุคคล)๑๓.๕หนังสือมอบอำนาจในกรณีที่เจ้าของกิจการไม่มายื่นขอรับใบอนุญาตด้วยตนเองผู้ยื่นขอรับใบอนุญาตจากเจ้าพนักงานท้องถิ่นให้จัดตั้งตลาดจะต้องชำระค่าธรรมเนียมตามอัตราที่กำหนดในเทศบัญญัตินี้ในวันที่ได้รับใบอนุญาตจากเจ้าพนักงานท้องถิ่นข้อ ๑๔เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้อง หรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดในเทศบัญญัตินี้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันที่ได้รับคำขอซึ่งมีรายละเอียดถูกต้องหรือครบถ้วนตามที่กำหนดในเทศบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้งครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้น แล้วแต่กรณีข้อ ๑๕ผู้ได้รับใบอนุญาตตามเทศบัญญัตินี้ต้องแสดงใบอนุญาตไว้โดยเปิดเผย และเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๑๖ในกรณีที่ใบอนุญาตสูญหาย ถูกทำลายหรือชำรุดในสาระสำคัญ ให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุดการขอรับใบแทนใบอนุญาตให้ยื่นคำร้องต่อเจ้าพนักงานท้องถิ่นพร้อมด้วยหลักฐานต่อไปนี้๑๖.๑ สำเนาลงบันทึกประจำวันของสถานีตำรวจกรณีใบอนุญาตสูญหาย ถูกทำลาย๑๖.๒ ใบอนุญาตเดิม กรณีใบอนุญาตชำรุดในสาระสำคัญ๑๖.๓ เอกสารตามข้อ ๑๓ข้อ ๑๗ในกรณีที่ปรากฏว่าผู้ได้รับใบอนุญาตจัดตั้งตลาดไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๑๘เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้ขอรับใบอนุญาต๑๘.๑ ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก๑๘.๒ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕๑๘.๓ ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้อนุญาตและการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๑๙คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้ได้รับใบอนุญาตไม่ยอมรับคำสั่งดังกล่าว ให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาตและให้ถือว่าผู้ได้รับใบอนุญาตนั้นได้ทราบคำสั่งแล้ว ตั้งแต่เวลาที่คำสั่งไปถึงหรือวันปิดคำสั่ง แล้วแต่กรณีข้อ ๒๐ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปี นับแต่วันที่ถูกสั่งเพิกถอนใบอนุญาตข้อ ๒๑ผู้ได้รับใบอนุญาตต้องเสียค่าธรรมเนียมตามอัตราและตามระยะเวลาที่กำหนดไว้ในเทศบัญญัตินี้ตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปตามกำหนดไว้ในเทศบัญญัตินี้ข้อ ๒๒ใบอนุญาตตั้งตลาดที่ได้ออกก่อนวันใช้เทศบัญญัตินี้ให้คงใช้บังคับต่อไปจนสิ้นอายุใบอนุญาตนั้นเมื่อใบอนุญาตเดิมสิ้นอายุและผู้นั้นยังคงประสงค์จะดำเนินกิจการต่อไปผู้นั้นจะต้องมาดำเนินการขอรับใบอนุญาตก่อนการดำเนินการข้อ ๒๓ให้นายกเทศมนตรีตำบลไชยปราการรักษาการตามเทศบัญญัตินี้และให้มีอำนาจสั่งการเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑๙ กรกฎาคม พ.ศ. ๒๕๔๓สุชาติบัวคำนายกเทศมนตรีตำบลไชยปราการ[เอกสารแนบท้าย]๑. อัตราค่าธรรมเนียมการจัดตั้งตลาดท้ายเทศบัญญัติเทศบาลตำบลไชยปราการ เรื่อง ตลาด พ.ศ. ๒๕๔๓๒. คำขอรับใบอนุญาตจัดตั้งตลาด๓. คำร้องขออนุญาตต่างๆ๔. ใบอนุญาตจัดตั้งตลาด(ดูข้อมูลจากภาพกฎหมาย)ปริยานุช/ผู้จัดทำ๑๔ตุลาคม ๒๕๕๒นันท์นภัสร์/ตรวจ๑๔ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๑๗ ง/หน้า ๘/๘ ตุลาคม ๒๕๕๒